gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 8501, del 07-03-2019 (2019/1619)

Notificació de la sentència dictada en el procediment de divorci contenciós número 696/2018.
--------------------------------------------------------------------------------------------

### Dades del document

Número de DOGV
:   8501

Data del DOGV
:   07-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1619


Organisme emissor
:   Jutjat de Primera Instància Número 24 de València

Tipus de document
:   Edicte

Notificació de la sentència dictada en el procediment de divorci contenciós número 696/2018. [2019/1619]  
Demandant: María Fernanda López Molina.  
Procuradora: María Luisa Fos Fos.  
Demandat: John Jairo López Ortega.  
  
José Esteban Briz Recio, lletrat de l'Administració de justícia del Jutjat de Primera Instància número 24 de València, pel present edicte faig saber que en les actuacions de família, divorci contenciós número 696/2018, a instància de María Fernanda López Molina, representada per la procuradora María Luisa Fos Fos, contra John Jairo López Ortega, en situació de rebel·lia, en què en data 16 de gener de 2019 ha recaigut sentència que en la part dispositiva diu així:  
«Estime la demanda formulada per la representació processal de María Fernanda López Molina contra John Jairo López Ortega, i declare dissolt per causa de divorci el matrimoni format pels esmentats cònjuges, amb tots els efectes legals.  
Cada part abonarà les costes processals causades a la seua instància i les comunes a mitges.  
Manera d'impugnació: mitjançant recurs d'apel·lació davant aquest jutjat, no obstant això, es portarà a efecte el que s'ha acordat. El recurs haurà d'interposar-se per escrit en el termini de 20 dies, amb expressió de la infracció comesa segons el parer del recurrent, i sense aquests requisits no s'admetrà el recurs (art. 458 de la LEC). Haurà d'efectuar-se la consignació de 50 - en el compte del jutjat 4584-0000-02- número del procediment amb quatre dígits - dos últims números de l'any, en l'oficina Banesto, segons disposa la Llei orgànica 1/2009, de 3 de novembre, acreditant-se aquesta consignació, excepte aquells litigants que ostenten el benefici de justícia gratuïta. En cas de no efectuar-se el depòsit serà corregible el defecte en el termini de dos dies, i no s'admetrà a tràmit si no es corregeix.  
Aquesta és la sentència, que pronuncie, mane i signe.»  
Publicació. L'anterior sentència ha sigut pronunciada, llegida i publicada pel jutge/per la jutgessa que la va dictar, mentre celebrava audiència pública el mateix dia de la data, de la qual cosa jo, el lletrat de l'Administració de justícia, en done fe, a València.  
I perquè servisca de notificació de forma deguda a John Jairo López Ortega, en rebel·lia, expedisc i signe el present edicte.  
  
València, 15 de febrer de 2019.- El lletrat de l'Administració de justícia: José Esteban Briz Recio.
Diari Oficial de la Generalitat Valenciana


Sumari del DOGV 8504, del 12-03-2019 (2019/1742)

Informació pública de la versió preliminar modificada del Pla general estructural.
----------------------------------------------------------------------------------

### Dades del document

Número de DOGV
:   8504

Data del DOGV
:   12-03-2019

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2019/1742


Data del document
:   18-02-2019

Organisme emissor
:   Ajuntament de San Isidro

Tipus de document
:   Anunci

Descriptors 

:   * San Isidro
    * administració local
    * pla d'urbanisme

Informació pública de la versió preliminar modificada del Pla general estructural. [2019/1742]  
Manuel Gil Gómez Cases, alcalde president de l'Ajuntament de San Isidro (Alacant), fa saber que com a conseqüència d'informes i al·legacions presentades que han conduït a introduir canvis substancials en la versió preliminar del Pla general estructural, d'acord amb el que s'estableix en l'article 53.5 de la LOTUP, se sotmeten novament a informació pública pel període de 20 dies, mitjançant anunci en el Diari Oficial de la Generalitat Valenciana i en la pàgina web de l'Ajuntament www.sanisidro.es els informes i les al·legacions que sustenten la modificació proposada. En aquest període, s'admetran, per al seu examen i consideració, noves al·legacions referides als canvis proposats, podran inadmetre's les que reiteren arguments i redunden en aspectes prèviament informats.  
  
La versió preliminar del Pla general estructural, juntament amb els informes sectorials i les al·legacions que es van rebre, es troben de manifest en l'Àrea d'Urbanisme d'aquest ajuntament (plaça de l'Ajuntament, 1), on podran ser consultats durant el termini d'exposició pública en horari d'atenció al públic, de 09.00 a 14.00 hores de dilluns a divendres; així mateix podrà consultar-se online en la pàgina web de l'Ajuntament.  
  
San Isidro, 18 de febrer de 2019.- L'alcalde: Manuel Gil Gómez Cases.
Diari Oficial de la Generalitat Valenciana


Sumari del DOGV 8476, del 31-01-2019 (2019/668)

Informació pública de la modificació de tarifes de conservació de comptadors a Paterna (Terramelar i polígon Ademús).
---------------------------------------------------------------------------------------------------------------------

### Dades del document

Número de DOGV
:   8476

Data del DOGV
:   31-01-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/668


Organisme emissor
:   Aguas de Valencia, SA

Tipus de document
:   Anunci

Informació pública de la modificació de tarifes de conservació de comptadors a Paterna (Terramelar i polígon Ademús). [2019/668]  
S'informa per a general coneixement i de conformitat amb els articles 40, 44 i 45 de la llei 39/2015, d'1 d'octubre, del procediment administratiu comú de les administracions públiques, que procedeix actualitzar la quota de manteniment de comptadors a Paterna (Terramelar i polígon Ademuz)  
  
 Any 2019  
 Mantenim. Lloguer  
 Eur/mes Eur/mes  
Fins 13 0,527 1,173  
15 0,789 1,761  
20 1,339 3,016  
25 1,873 3,970  
30 2,658 5,169  
40 5,343 8,693  
50 7,990 16,370  
65 16,013 26,903  
80 24,002 37,408  
100 32,003 48,758  
125 48,012 68,958  
150 69,352 94,485  
200 128,010 161,521  
  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública.  
  
València, 24 de gener de 2019.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8670, del 05-11-2019 (2019/8664)

Notificació de la sentència dictada en el judici verbal número 166/2018.
------------------------------------------------------------------------

### Dades del document

Número de DOGV
:   8670

Data del DOGV
:   05-11-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/8664


Organisme emissor
:   Jutjat de Primera Instància Número 18 de València

Tipus de document
:   Edicte

Notificació de la sentència dictada en el judici verbal número 166/2018. [2019/8664]  
Edurne Zubia Zubimendi, lletrada de l'Administració de justícia del Jutjat de Primera Instància número 18 de València, faig saber que en el judici a què es fa referència al marge s'ha ordenat la publicació d'aquest acte de comunicació:  
  
«Procediment: judici verbal (desnonament precari) número 166/2018.  
Demandant: Buildingcenter, SAU.  
Demandat: ignorats ocupants de l'habitatge siti al carrer del Pintor Joan Miró, número 8, planta 3, porta 26, a València  
Acte processal que es publica: sentència de 9 de setembre de 2019.  
Objecte: notificar sentència.  
Mode i termini d'impugnació: apel·lació vint dies.»  
  
El text íntegre de la resolució que es publica es podrà consultar i/o obtindre'n una copia a la secretaria d'aquest jutjat en hores d'audiència.  
  
  
València, 9 de setembre de 2019.- La lletrada de l'Administració de justícia: Edurne Zubia Zubimendi.
Diari Oficial de la Generalitat Valenciana


Sumari del DOGV 8609, del 08-08-2019 (2019/7838)

Informació pública del període de participació pública en l'elaboració del Pla d'Ordenació dels Recursos Forestals de la Demarcació Forestal de Xàtiva.
-------------------------------------------------------------------------------------------------------------------------------------------------------

### Dades del document

Número de DOGV
:   8609

Data del DOGV
:   08-08-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/7838


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública del període de participació pública en l'elaboració del Pla d'Ordenació dels Recursos Forestals de la Demarcació Forestal de Xàtiva. [2019/7838]  
El Servei d'Ordenació i Gestió Forestal de la Direcció General de Medi natural i d'Avaluació Ambiental de la Conselleria d'Agricultura, Desenvolupament Rural, Emergència Climàtica i Transició Ecològica està elaborant el Pla d'ordenació dels recursos forestals (PORF) de la Demarcació Forestal de Xàtiva.  
Tenint en compte el document d'abast, i en compliment del que es disposa en l'article 53 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, se sotmet la versió preliminar del PORF i l'estudi ambiental i territorial estratègic i la resta de documents exigibles per la normativa sectorial, a participació pública, per termini de 45 dies, a comptar des de la publicació del present anunci en el Diari Oficial de la Generalitat Valenciana.  
En aqueix període podran presentar-se les al·legacions i observacions que s'estimen convenients, i aportar-se la documentació que es considere adequada en suport a les al·legacions. La documentació podrà consultar-se en horari de 09.00 a 14.00 hores, en el Servei d'Ordenació i Gestió Forestal situat a la Torre 1 (planta 2a) de la Ciutat Administrativa 9 d'Octubre a València.  
Així mateix la informació estarà disponible en la pàgina web: http://www.agroambient.gva.es/web/medio-natural/porf-demarcaciones-forestales  
El que s'anuncia per a coneixement públic general.  
  
València, 22 de juliol de 2019.- El director general de Medi Natural i d'Avaluación Ambiental: Francisco Javier Quesada Ferre.
Diari Oficial de la Generalitat Valenciana


Sumari del DOGV 8582, del 02-07-2019 (2019/6645)

Notificació de la sentència dictada en el judici verbal número 338/2019.
------------------------------------------------------------------------

### Dades del document

Número de DOGV
:   8582

Data del DOGV
:   02-07-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/6645


Organisme emissor
:   Jutjat de Primera Instància Número 27 de València

Tipus de document
:   Edicte

Notificació de la sentència dictada en el judici verbal número 338/2019. [2019/6645]  
Demandant: Julia Elizabeth Coronado Jiménez.  
Procuradora: Herminia Arnau Arnau.  
Demandada: Claudina López Medina.  
Procurador/a: -  
Ángel Martínez Lozano, lletrat de l'Administració de justícia del Jutjat de Primera Instància número 27 de València, faig saber que en aquest jutjat se segueix judici verbal (250.2) (vrb) 000338/2019, a instàncies de Julia Elizabeth Coronado Jiménez, contra Claudina López Medina, en el qual s'ha acordat notificar la sentència dictada en aquestes actuacions a la demandada, que es troba en parador ignorat, Claudina López Medina, i que l'afecta.  
I perquè servisca d'edicte de notificació de la sentència a la demandada, en parador ignorat, deixant un exemplar de la sentència a la seua disposició en aquest jutjat, estenc aquest document, que es fixarà al tauler d'anuncis d'aquest jutjat i es publicarà en el Diari Oficial de la Generalitat Valenciana.  
  
València, 7 de maig de 2019.- El lletrat de l'Administració de justícia: Ángel Martínez Lozano.
Diari Oficial de la Generalitat Valenciana


Sumari del DOGV 8688, del 29-11-2019 (2019/11091)

RESOLUCIÓ de 22 de novembre de 2019, del conseller d'Hisenda i Model Econòmic, per la qual es nomena Clara de Asís Tirado Museros personal eventual.
----------------------------------------------------------------------------------------------------------------------------------------------------

### Dades del document

Número de DOGV
:   8688

Data del DOGV
:   29-11-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/11408


Data del document
:   22-11-2019

Organisme emissor
:   Conselleria d'Hisenda i Model Econòmic

Tipus de document
:   Resolució

Anàlisi jurídica

 Descriptors 

:   * Conselleria d'Hisenda i Model Econòmic

RESOLUCIÓ de 22 de novembre de 2019, del conseller d'Hisenda i Model Econòmic, per la qual es nomena Clara de Asís Tirado Museros personal eventual. [2019/11488]  
De conformitat amb el que disposen l'article 19 de la Llei 10/2010, de 9 de juliol, de la Generalitat, d'ordenació i gestió de la funció pública valenciana (DOGV 6310, 14.07.2010), i el Decret 185/2015, de 16 d'octubre, del Consell, pel qual es regula el personal i els llocs de naturalesa eventual de l'Administració de la Generalitat (DOGV 7640, 21.10.2015), resolc:  
  
Nomenar Clara de Asís Tirado Museros assessora d'assumptes generals, lloc número 33.834, amb unes retribucions corresponents a assessora d'assumptes generals de membres del Consell, categoria C2, amb efectes de 25 de novembre de 2019.  
  
València, 22 de novembre de 2019.- El conseller d'Hisenda i Model Econòmic: Vicent Soler i Marco.
Diari Oficial de la Generalitat Valenciana


Sumari del DOGV 8631, del 10-09-2019 (2019/8523)

Informació pública de la modificació de la tarifa de subministrament domiciliari d'aigua a Siete Aguas.
-------------------------------------------------------------------------------------------------------

### Dades del document

Número de DOGV
:   8631

Data del DOGV
:   10-09-2019

Secció del DOGV
:   V. ANUNCIS - C) ALTRES ASSUMPTES

Número del document
:   2019/8523


Organisme emissor
:   Aguas de Valencia, SA

Tipus de document
:   Anunci

Informació pública de la modificació de la tarifa de subministrament domiciliari d'aigua a Siete Aguas. [2019/8523]  
Resolució de data 12 d'agost de 2019 de la directora general de Comerç, Artesania i Consum per la que s'aprova la modificació de la tarifa de subministrament d'aigua a Siete Aguas.  
  
Expedient: 789.051 /052019  
Tarifa que s'aprova:  
  
AIGUA POTABLE   
 Població Urbanització   
La Lloma  
 Quota de servei Euros/mes Euros/mes  
   
 fins a 15 mm 6,591 16,857  
 20 mm 10,985 16,857  
 25 mm 15,380 16,857  
 30 mm 21,971 16,857  
 40 mm 43,942 16,857  
 50 mm 65,912 16,857  
 65 mm 87,883 16,857  
 80 mm 109,854 16,857  
 100 mm 153,796 16,857  
 125 mm 153,796 16,857  
   
 Població Urbanització   
La Lloma  
 Quota consum Euros/m³ Euros/m³  
 Límits mensuals   
 Bloc I fins a 15 0,3069 0,3403  
 Bloc II més de 15 0,5374 0,6473  
   
 Població Urbanització  
La Lloma  
 Manteniment comptador Euros/mes Euros/mes  
 Calibre   
 fins a 15 mm 0,6850 0,6850  
 20 mm 1,1416 1,1416  
 25 mm 1,5993 1,5993  
 30 mm 2,2822 2,2822  
 40 mm 2,7367 2,7367  
 50 mm 4,5643 4,5643  
 65 mm 5,0188 5,0188  
 80 mm 6,8454 6,8454  
 100 mm 6,8454 6,8454  
 125 mm 6,8454 6,8454  
  
  
  
Sobre les presents tarifes s'aplicarà l'IVA, d'acord amb el que s'estableix en la Llei 37/1992, de 28 de desembre.  
Cosa que es fa pública.  
  
València, 6 de setembre de 2019.- El conseller delegat: Dionisio García Comín.
Diari Oficial de la Generalitat Valenciana


Sumari del DOGV 8621, del 27-08-2019 (2019/8284)

Delegació de la inspecció de l'ICIO de l'Ajuntament del Poble Nou de Benitatxell en SUMA. Gestió Tributària de la Diputació d'Alacant.
--------------------------------------------------------------------------------------------------------------------------------------

### Dades del document

Número de DOGV
:   8621

Data del DOGV
:   27-08-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/8284


Data del document
:   12-08-2019

Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Delegació de la inspecció de l'ICIO de l'Ajuntament del Poble Nou de Benitatxell en SUMA. Gestió Tributària de la Diputació d'Alacant. [2019/8284]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial número 3093, de data 8 d'agost de 2019, de la delegació efectuada pel Ple de l'Ajuntament del Poble Nou de Benitatxell, en la sessió de data 19 de juliol de 2019, amb l'abast, les condicions generals i el contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs, dels municipis de la província, aprovat en la sessió del Ple provincial de data 3 d'octubre de 2013, (BOP número 201, de data 22.10.2013, i DOGV número 7139, de data 25.10.2013).  
  
  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes a l'ajuntament que a continuació es detalla en matèria d'inspecció tributària.  
  
  
El Poble Nou de Benitatxell  
- Impost sobre construccions, instal·lacions i obres.  
  
La delegació realitzada a favor d'aquesta Diputació Provincial pel municipi del Poble Nou de Benitatxell tindrà efecte des del dia de la publicació en el Butlletí Oficial de la Província d'Alacant i estarà vigent fins a la finalització del cinqué any, a comptar des del següent de l'entrada en vigor, i quedarà tàcitament prorrogada per períodes de cinc anys si cap de les parts manifesta expressament la seua voluntat en contra, i ho comunica a l'altra amb una antelació no inferior a sis mesos respecte a la finalització o de qualsevol dels períodes de pròrroga.  
  
Alacant, 12 d'agost de 2019.- El president: Carlos Mazón Guixot. El secretari en funcions: José Manuel Baeza Menchón.
Diari Oficial de la Generalitat Valenciana


Sumari del DOGV 8457, del 04-01-2019 (2018/11342)

Bases i convocatòria per a la provisió en propietat, com a personal funcionari de carrera, de dues places d'agent de policia local pel sistema d'oposició lliure.
-----------------------------------------------------------------------------------------------------------------------------------------------------------------

### Dades del document

Número de DOGV
:   8457

Data del DOGV
:   04-01-2019

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2018/11429


Data del document
:   28-11-2018

Organisme emissor
:   Ajuntament de Villena

Tipus de document
:   Anunci

Descriptors 

:   * Villena
    * concurs administratiu

Bases i convocatòria per a la provisió en propietat, com a personal funcionari de carrera, de dues places d'agent de policia local pel sistema d'oposició lliure. [2018/11889]  
En el Butlletí Oficial de la Província d'Alacant número 240, de 19 de desembre 2017, es publicaren íntegrament les següents bases i convocatòria, i han sigut modificades en el Butlletí Oficial de la Província d'Alacant número 224, de 23 de novembre 2018, quedant de la manera següent:  
Bases i convocatòria per a la provisió en propietat com a funcionari de carrera de dues places d'agent de la policia local, escala d'administració especial, subescala de serveis especials, classe policia i els seus auxiliars, enquadrades en l'escala bàsica, grup C, subgrup C1, pel procediment d'oposició lliure.  
El termini per a la presentació de sol·licituds per a participar en el procés selectiu serà de vint dies naturals, a comptar des de l'endemà de la publicació d'aquest edicte en el Boletín Oficial del Estado.  
  
Els successius anuncis relacionats amb aquesta convocatòria es publicaran únicament en el Butlletí Oficial de la Província d'Alacant, al tauler d'anuncis de l'Ajuntament i en la pàgina web de l'Ajuntament.  
  
  
Villena, 28 de novembre de 2018.- L'alcalde president: Francisco Javier Esquembre Menor.
Diari Oficial de la Generalitat Valenciana


Sumari del DOGV 8692, del 05-12-2019 (2019/9149)

Notificació de la sentència dictada en el judici verbal número 1311/2018.
-------------------------------------------------------------------------

### Dades del document

Número de DOGV
:   8692

Data del DOGV
:   05-12-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9149


Organisme emissor
:   Jutjat de Primera Instància Número 2 d'Elx

Tipus de document
:   Edicte

Notificació de la sentència dictada en el judici verbal número 1311/2018. [2019/9149]  
María Esmeralda González Sánchez, lletrada de l'Administració de justícia del Jutjat de Primera Instància número 2 d'Elx, faig saber que, en virtut del que s'ha ordenat en les actuacions a què es fa referència, per resolució del dia de la data, dispose dur a terme l'acte de comunicació següent:  
Notificar la sentència que va dirigida als ocupants ignorats de l'habitatge situat a la travessia Mar Mediterráneo, número 4, escala 4, 3a planta, porta esquerra, de Crevillent.  
Atés que es desconeix el domicili o la residència actuals d'aquesta part, la lletrada de l'Administració de justícia, de conformitat amb el que disposen els articles 156.4, 164 i 497 de la Llei 1/2000, d'enjudiciament civil, ordene la publicació del present edicte en el Diari Oficial de la Generalitat Valenciana, per a portar a efecte aquest acte de comunicació, i faig saber que, contra la resolució dictada, es pot interposar un recurs de reposició, en el termini de cinc dies, davant d'aquest jutjat.  
Així mateix, faig saber a la part que les actuacions estan a la seua disposició en la Secretaria d'aquest jutjat, on podrà tindre coneixement íntegre de l'acte.  
  
Elx, 8 de juliol de 2019.- La lletrada de l'Administració de justícia: María Esmeralda González Sánchez.